Danny Saucedo

Danny Saucedo, esinejanimega Danny (Daniel Gabriel Alessandro Saucedo Grzechowski; sündinud 25. veebruaril 1986 Stockholmis Rootsis), on Rootsi poplaulja ja laulukirjutaja. Ta sai tuntuks 2006. aastal esinemisega Rootsi telesaates "Idol", kus ta jõudis esimese kuue hulka. Danny on sooloartistina avaldanud kolm albumit ja üksteist singlit. Tema debüütalbum "Heart Beats" ning singlid "Tokyo", "Play It for the Girls" ja "Radio" jõudsid Rootsi edetabelite tippu.[viide?] Danny kuulus koos Erik Segerstedti ja Mattias Andréassoniga Rootsi poptriosse E.M.D., mis tegutses aastatel 2007–2010. Ansambli koosseisus on ta avaldanud kolm albumit ja kaheksa singlit, millest edetabelite tippu tõusid üks album ja neli singlit. Looga "Jenny Let Me Love You" võideti tiitel "Aasta laul 2008" Rootsis Grammise muusikaauhindade jagamisel.[viide?] Danny on osalenud Rootsi Eurovisioni-eelsel lauluvõistlusel "Melodifestivalen" kolm korda: 2009. aastal E.M.D.-i koosseisus looga "Baby Goodbye" saavutati kolmas koht, 2011. aastal sooloartistina looga "In the Club", 2012. aastal looga "Amazing" tõusis ta teisele kohale.[viide?] 2013. aastal oli ta koos Gina Dirawiga lauluvõistluse "Melodienfestivalen" saatejuht.[viide?] Esimene singel valmis Saucedol Suurbritannias koos laulja Therese'iga ning kandis pealkirja "If Only You". See tõusis Venemaa ja Poola edetabelites esikohale.[viide?] Danny on näitlejana dubleerinud filme rootsi keelde ja osalenud reklaamides. Ta osales Velveti ja Linda Bengtzingi loo "Victorious" muusikavideos. Dannyt iseloomustatakse kui tagasihoidlikku ja fännidest väga hoolivat lauljat. Danny isa on pärit Poolast ja ema Boliiviast. Danny käis Stockholmis Adolf Frederiki muusikakoolis, Lilla Akademieni erakoolis ja Södra Latini gümnaasiumis.[viide?] Dannyle on muusikalist inspiratsiooni andnud Elvis Presley, Michael Jackson, Robin Thicke, Brian McKnight ja George Michael. Ta on nimetanud Michael Jacksoni lugu "Rock with You" maailma parimaks lauluks.[viide?] Danny laulis 2006. aastal saate "Idol" eelvoorus bändi All-4-One lugu "I Swear". Žürii kiitis teda liigutava ja veenva esituse eest.[viide?] Duetivoorus Felicia Brandströmiga esitatud Bryan Adamsi laul "Everything I Do" nimetati saate ajaloo parimaks esituseks.[viide?] Saate poolfinaalis sai Danny Nick Lachey loo "What's Left of Me" esitamise tõttu tugeva kriitika osaliseks, sest žürii sõnul ei sobinud tema hääl lauluga kokku. Top 11 finaalis esitas ta Michael Jacksoni liigutuste saatel bändi Jackson 5 laulu "Blame It on the Boogie", Top 10 saates tormas ta lavale, samuti suutis ta Tommy Nilssoni ballaadi "Öppna Din Dörr" lauldes žürii liikme Kishti Tomita nutma panna.[viide?] Esimene Danny singel oli Tommy Nilssoni "Öppna Din Dörr" kaver.[viide?] 9. detsembril 2006. aastal astus ta teiste seas üles Globenis Metallica ja Amy Diamondi lugudega.[viide?] 2007. aasta sõbrapäeval avaldas Danny singli "Tokyo", mis tõusis Rootsi edetabelite tippu. Selle looga esines ta ka 2008. aastal Poolas Sopoti laulufestivalil (Sopot International Song Festival), mis on suurim muusikavõistlus Euroopas. Teine singel "Play It for the Girls" tõusis edetabelite tippu samal nädalal, kui "Heart Beats" saavutas albumite edetabelis esikoha. 12. septembril 2007. aastal avaldas ta singli "If Only You" feat. Therese Grankvist. Singel tõusis Rootsis edetabelites kolmandale kohale, Poolas esikohale ning jõudis edetabelitesse ka Venemaal ja Jaapanis. Loo autorid said "Stimgitarren Platina" auhinna aasta mängituima loo eest (95 062 raadioesitust). Saucedo osales Malin Johanssoniga TV4 tantsusaates "Let's Dance 2008" ja tuli neljandale kohale. 6. septembril 2008. aastal võistles ta Jeanette Carlssoniga Rootsit esindades tantsuvõistlusel "Eurovision Dance Contest 2008", saavutades 12. koha. 3. novembril 2008. aastal avaldas ta singli "Radio", album "Set Your Body Free" ilmus sama aasta 24. detsembril.[viide?] Koos Oscar Görresiga kirjutas ta Alcazari albumi "Disco Defenders" jaoks loo "From Brazil with Love". Samuti on ta kirjutanud bändile Pulse.[viide?] 2009. aastal osales E.M.D. lauluvõistlusel "Melodifestivalen" looga "Baby Goodbye". Lekslandis toimunud poolfinaalist sai bänd otse edasi finaali, kus saavutati kolmas koht. 2011. aasta alguses ilmus Danny esimene singel "In Your Eyes" ja üle pika aja ka muusikavideo. "In the Club" oli teine singel samanimeliselt albumilt. Albumil on ka lood The Provideri, Swingfly ja Lazeega.[viide?] Danny osales taas saates "Melodifestivalen", kuid seekord sooloartistina ning esitas loo "In the Club". Koreograafia autor oli Nick Bass. Poolfinaalis sai Danny 60 872 häält – peaaegu kaks korda rohkem kui teisele kohale jäänud Pernilla Andersson. Lõpparvestuses jäi ta Eric Saade järel teisele kohale. 2011. aasta mais luges Danny ette Rootsi punktid Eurovisioni lauluvõistlusel.[viide?] 2011. aasta suvel esines Danny laulusaadetes "Allsång på Skansen", "Lotta på Liseberg" ja "Sommarkrysset" ning festivalil Ung08. Sama aasta sügisel oli ta žüriiliige saates "True Talent" ning juhtis saadet "Sommarkrysset". Saucedo sai 2012. aastal saates "Melodiefestivalen" looga "Amazing" Malmö poolfinaalist otse edasi finaali. Finaalis jäi ta Loreeni laulu "Euphoria" järel teisele kohale. Pärast finaali avaldas Saucedo arvamust, et tema lool läheks Eurovisionil paremini kui võitjal. 2013. aastal juhtis Saucedo koos Gina Dirawiga saadet "Melodifestivalen", olles siiani selle saate noorimad saatejuhid. Saates esines Danny mitme koomilise vahepalaga, näiteks "Karl för sin kostym" ja "Indie Club" ("In the Clubi" Bollywoodi versioon). Saate teises voorus pidasid Gina ja Danny lauluduelli iiri kaksikuteduoga Jedward.[viide?] 2016. aastal osales Danny TV4 telesaates "Så mycket bättre" (eesti versioon on "Laula mu laulu"). Saates esitas Danny laulud "Super 8", "Snacket på stan", "Se mig", "Skepp", "Öppna upp dit fönster", "För kärlekens skull" ja "Vaknat".[viide?] Danny (D) asutas ansambli E.M.D. koos kahe "Idoli"-kaaslase, Erik Segerstedti (E) ja Mattias Andréassoniga (M). 19. detsembril 2007. aastal ilmus nende esimene singel "All for Love", mis tõusis kuueks nädalaks edetabelite tippu ja teenis välja kolmekordse plaatina 60 000 eksemplari müümise puhul. Debüütalbum "A State of Mind", mis ilmus 14. mail 2008. aastal, oli edetabelites 42 nädalat. Singliga "Jenny Let Me Love You" teeniti välja tiitel "Aasta lugu 2008" Grammise muusikaauhindade jagamisel. Ansambel lõpetas tegevuse 2010. aastal. Saucedo on olnud Folktandvårdeni, BRISi ja Vähiliidu Roosa lindi kampaania toetaja, samuti poseerinud koolikiusamise ja looduskaitsega seotud projektide fotokalendrites. Ta peab end keskkonnateadlikuks ja keskkonnale pühendunud inimeseks ning on olnud Earth Houri saadik. E.M.D.-ga on ta salvestanud humoorika muusikavideo "Alltid lika fruktansvärt fräsch" ("Alati nii kohutavalt värske") SVT huumorisaate "Gabba Gabba" jaoks. Laulukirjutajana on Danny loonud muusikat ansamblitele Alcazar ja Pulse.[viide?] 2022. aasta septembris oli Danny peaesineja Kanal 2 19. aastapäeva peol ja andis intervjuu saatele "Reporter", kus ta püüdis rääkida ka eesti keeles. Ta peatus Nordic Hotel Forumis Tallinnas.[viide?] Saucedo on katoliiklane ja usub tugevalt Jumalasse. Ta leiab, et usk mängib tema alandlikkus hoiakus suurt rolli. Danny oli 2012. aastani (üheksa aastat) suhtes Janna Gränesjöga. 2013. aasta veebruaris teatas Danny, et on suhtes Molly Sandéniga. 2006 "Det bästa från Idol" 2007 "Heart Beats" (Rootsis nr 1) 2008 "Set Your Body Free" (Rootsis nr 2) 2011 "In the Club" (Rootsis nr 3) 2015 "Hör vad du säger men har glömt vad du sa" (Rootsis nr 3)[viide?] 2008 "A State of Mind" 2009 "A State of Mind (Deluxe Edition)" 2009 "Välkommen hem" 2010 "Rewind" 2007 "All for Love" 2008 "Jenny Let Me Love You" 2008 "Alone" 2009 "Baby Goodbye" 2009 "Youngblood" 2009 "Välkommen hem" 2010 "Save Tonight" 2010 "What Is Love" 2003 "Ondskan" (eesti keeles "Kurjus") – väike roll[viide?] 2009 "Disco-Daggarna" – Harry (hääl)[viide?] 2009 "Prinsessan Lillifee 2: Den lilla enhörningen" – Prints Jää (hääl) 2010 "Sammys äventyr" (eesti keeles "Sammy seiklused") – Sammy (hääl) Svärdkrona, Zendry. Fem kvar i tävlingen, Aftonbladet, 10. november 2006. Vaadatud 31. jaanuar 2014. Melodifestivalen 2011, Final – Globen, Stockholm, escdaily.com, 12. märts 2011. Vaadatud 31. jaanuar 2014. Bill, Anna. Idol-Danny lockade tonårstjejer, UNT, 29. november 2008. Vaadatud 31. jaanuar 2014. Larsson, Ronny. Hur gay är Danny?[alaline kõdulink], QX, mai 2007. Vaadatud 31. jaanuar 2014. PM. Danny etta på polska radiolistan, DN, 6. märts 2008. Vaadatud 31. jaanuar 2014. "If only you" är årets mest spelade låt, SVT, 24. september 2008. Vaadatud 31. jaanuar 2014. Brunell, Lilian. Melodifestivalen 2011: Danny Saucedo gillar att sjunga – men älskar att dansa, Poplight, 26. november 2010. Vaadatud 31. jaanuar 2014. Benholm, Sofia. Ramazzotti raggade – på Dannys partner, Aftonbladet, 18. märts 2008. Vaadatud 31. jaanuar 2014. Torbjörn, Ek. Erik Segerstedt klar för "Let's dance", Aftonbadet, 15. märts 2013. Vaadatud 31. jaanuar 2013. Strömberg, Niklas. Jag kan inte dansa bättre än så här, Aftonbladet, 7. september 2008. Vaadatud 31. jaanuar 2014. Disco defenders / Alcazar, Svensk Mediedatabas. Vaadatud 31. jaanuar 2014. Julander, Oscar. Malena Ernman vann Melodifestivalenexpressen.se, 14. märts 2009. Vaadatud 31. jaanuar 2014. Se Dannys nya video, QX.se, 28. jaanuar 2011. Vaadatud 31. jaanuar 2014. Trus, Helena.Superkoreograf – Dannys vapen, Aftonbladet, 2. veebruar 2011. Vaadatud 31. jaanuar 2014. Melodifestivalen 2011, svt.se. Vaadatud 31. jaanuar 2014. Helena, Trus., Torbjörn, Ek. Offrade sin låt för drömjobbet, Aftonbladet, 25. oktoober 2012. Vaadatud 31. jaanuar 2014. Melodifestivalen 2012. Vaadatud 31. jaanuar 2014. Ström, Christian. Läsarna: Danny är patetisk, Aftonbladet, 12. märts 2012. Vaadatud 31. jaanuar 2014. Torbjörn Ek. Ny storlåt – då lägger EMD ner, Aftonbladet, 5. detsember 2010. Vaadatud 31. jaanuar 2014. Folktandvården tar hjälp av kändis i marknadsföring[alaline kõdulink], mynewsdesk.com, 18. mai 2009. Vaadatud 31. jaanuar 2014. Gad, Magda. Danny har en topplacering i min lista över Sveriges snyggaste män, qx.se, 6. november 2011. Vaadatud 31. jaanuar 2014. Danny: -Gör Melodifestivalen grönare!, WWFveebileht, 12. märts 2011. Vaadatud 31. jaanuar 2014. Kvist, Elin. Dannys politiska kupp i Melodifestivalen, nyheter24.se, 10. märts 2011. Vaadatud 31. jaanuar 2014. E.M.D – Alltid lika fruktansvärt fräsch, YouTube, 13. oktoober 2010. Vaadatud 31. jaanuar 2014. Kanal 2 peab uhket sünnipäeva!, reporter.ee, 28. september 2012. Vaadatud 31. jaanuar. I morgon räknar Danny med Gud, 9. märts 2012. Vaadatud 31. jaanuar 2014. Lillemägi, David. Danny Saucedo och Molly Sandén nykära, expressen.se, 11. veebruar 2013. Vaadatud 31. jaanuar 2014. "Swedish Charts". Vaadatud 07.02.2017. Häggström, Andreas. E.M.D daggmaskar i ny film, Aftonbladet, 19. november 2008. Vaadatud 31. jaanuar 2014. Dubbningshemsidan – Prinsessan Lillifee 2. Vaadatud 31. jaanuar 2014 Dubbningshemsidan – Sammys äventyr. Vaadatud 31. jaanuar 2014 Viitamistõrge: <references>-siltide vahel olevat <ref>-silti nimega "wqpeY" ei kasutata eelnevas tekstis. Viitamistõrge: <references>-siltide vahel olevat <ref>-silti nimega "g1LTA" ei kasutata eelnevas tekstis. Ametlik veebileht Ametlik Instagram Ametlik Twitter Ametlik YouTube'i leht Ametlik Facebook Ametlik Facebooki fännileht